**T A R T A L O M:**

Old.

Helyi Választási Bizottság tagjainak megválasztása 194/2023. (X.12.) Kt. 2

A Térségi Társulás intézményi étkeztetésével kapcsolatos határozat módosítása 195/2023. (X.12.) Kt. 2

Önkormányzati tulajdonú ingatlanok ingyenes hasznosítása 196/2023. (X.12.) Kt. 3

Alapítványok támogatása 197/2023. (X.12.) Kt. 4

Az ülésen alkotott rendeletek jegyzéke 5

**Az október 12-i rendkívüli képviselő-testületi ülésen hozott határozatok**

Tárgy: **Helyi Választási Bizottság tagjainak megválasztása**

**194/2023. (X.12.) Kt. határozat**

1. Mosonmagyaróvár Város Önkormányzat Képviselő-testülete a választási eljárásról szóló 2013. évi XXXVI. törvény 23. §-ban kapott felhatalmazás alapján a helyi önkormányzati képviselők és polgármesterek általános választására a helyi választási bizottság tagjait és póttagjait a következők szerint megválasztja:

Dr. Illés Tamás - tag

Dr. Antal-Varga Dóra - tag

Dr. Petrekovits Bálint - tag

Keresztény Gyula - póttag

Vitéz Péter László - póttag

1. A Képviselő-testület ezúton mond köszönetet az előző helyi önkormányzati képviselők és polgármesterek általános választására létrehozott helyi választási bizottság tagjainak, póttagjainak az elvégzett lelkiismeretes munkájukért.

**Felelős:** Fehérné dr. Bodó Mariann HVI vezető

**Határidő:** 2023. október 17.

Tárgy: **A Térségi Társulás intézményi étkeztetésével kapcsolatos határozat módosítása**

**195/2023. (X.12.) Kt. határozat**

1. Mosonmagyaróvár Város Önkormányzat Képviselő-testülete elrendeli a 144/2023. (VIII.20.) Kt. határozat 1.) pontján belül a Mosonmagyaróvár Térségi Társulásra vonatkozó rendelkezés módosítását a következők szerint:

*„Az Önkormányzat*

*gesztorsága alá tartozó*

*Társulás támogatás*

*változása K506*

|  |  |  |  |  |
| --- | --- | --- | --- | --- |
| *Kiemelt rovat* | *Eredeti előirányzat (összevont riport alapján)* | *Módosított előirányzat 2023. június 30-i állapot szerint (összevont riport alapján)* | *Módosítás mértéke* | *Módosított előirányzat* |
| *Mosonmagyaróvár Térségi Társulás intézményei felé továbbítandó működési támogatás (bérfejlesztés és további egyszer kétheti bérkiegészítés költségének, valamint az állami támogatás különbözete) K506* | *1 032 844 090 Ft* | *1 206 468 095 Ft* | *0 Ft* | *1 313 468 095 Ft* |
| *Mosonmagyaróvár Térségi Társulás intézménye felé továbbítandó működési támogatás (Kistérségi Egyesített Szociális Intézmény: intézményi étkeztetés biztosítása érdekében a vásárolt szolgáltatások támogatására) K506* | *107 000 000 Ft* |

*„*

1. A Képviselő-testület felhatalmazza a Polgármestert, hogy a szociális intézményi étkeztetések vonatkozásában tárgyalásokat kezdeményezzen Mosonmagyaróvár Város Önkormányzat fenntartása alatt lévő, intézményi étkeztetést ellátó költségvetési szervek és a Kistérségi Egyesített Szociális Intézmény között és arról számoljon be.

Felelős: Dr. Árvay István polgármester

Határidő: 2023. november 16.

Tárgy: **Önkormányzati tulajdonú ingatlanok ingyenes hasznosítása**

**196/2023. (X.12.) Kt. határozat**

1. Mosonmagyaróvár Város Önkormányzat Képviselő-testülete a Mosonmagyaróvár belterület 273/A/2 és 273/A/3 hrsz., természetben a 9200 Mosonmagyaróvár, Fő utca 11. szám alatti, 5 millió forintot meghaladó könyv szerinti értékű,
2. jelen határozat 1. számú mellékletét képező földszinti tervrajzon jelölt helyiségeket (6 iroda, 1 raktár, 1 közlekedő) és 2. számú mellékletét képező emeleti tervrajzon jelölt helyiségeket (14 iroda, 1 folyosó, 1 lépcsőház, 1 irattár) kizárólagos használat céljából,
3. jelen határozat 2. számú mellékletét képező emeleti tervrajzon jelölt helyiségeket (1 közlekedő, 2 kézmosó, 3 WC, 1 piszoár) a Mosonmagyaróvári Polgármesteri Hivatallal közös használat céljából

2023. október 15. és 2025. október 15. közötti határozott időtartamra, haszonkölcsön útján hasznosítja a Hansági Múzeum (székhelye: 9200 Mosonmagyaróvár, Fő utca 19., képviseli: Czuppon Tamás igazgató) részére régészeti és néprajzi gyűjtemény tárolása céljából.

1. A Képviselő-testület hozzájárul továbbá ahhoz, hogy amennyiben az Önkormányzatnak az ingatlanokkal kapcsolatban nincs további hasznosítási szándéka – melyet 2025. június 30-ig jelez a kölcsönvevő felé –, úgy az 1) pontban megjelölt határidő további egy évvel – 2026. október 15-ig – meghosszabbításra kerüljön.
2. A Képviselő-testület mellőzi a költségvetési törvényben meghatározott értékhatár feletti, az Önkormányzat tulajdonában álló, 1) pont szerinti ingatlanok közfeladat ellátása (kulturális és örökségvédelmi ügyek) érdekében történő hasznosítása körében a versenyeztetést.
3. A Képviselő-testület felhatalmazza a Polgármestert, hogy a haszonkölcsön szerződést megkösse, tekintettel a nemzeti vagyonról szóló 2011. évi CXCVI. törvény 11. § (11) bekezdésében foglaltakra.

**Felelős:** Dr. Árvay István polgármester

**Határidő:** 2023. október 15.

Tárgy: **Alapítványok támogatása**

**197/2023. (X.12.) Kt. határozat**

1. Mosonmagyaróvár Város Önkormányzat Képviselő-testülete hozzájárul, hogy az Önkormányzat 2023. évi költségvetésében megnevezett eseti keret-támogatás terhére
2. az "Újjáéledés Alapítvány" részére az Alapítvány 2023. évi működésének támogatására 500.000 Ft,
3. a "KÜHNE FÚVÓSZENEKARÉRT" Alapítvány részére az Alapítvány 2023. évi működésének támogatására 200.000 Ft,
4. a Fejes Józsefné Zenei Alapítvány részére Flesch Károly születése 150. évfordulójának emlékkoncertje (2023. október 8.) megrendezési költségeihez való hozzájárulásra 500.000 Ft

kerüljön kifizetésre.

1. Támogatási szerződés kizárólag azon alapítvánnyal kerül megkötésre, amely átlátható szervezetnek minősül.

Felelős: Dr. Árvay István polgármester

Határidő: folyamatos 2023. december 31-ig

**Az ülésen alkotott rendeletek jegyzéke**

**30/2023. (X.13.) önkormányzati rendelet** a helyi adókról szóló 31/2010. (XII.17.) önkormányzati rendelet módosításáról

**31/2023. (X.13.) önkormányzati rendelet** a szociális szolgáltatásokról, a gyermekjóléti alapellátásokról, a gyermekétkeztetésről, valamint a térítési díjakról.